Victoria Pendergast

Victoria Pendergast (født 25. januar 1991 i Gosford i New South Wales) er en australsk handikappet alpinist, som konkurrerer i klassen LW12-1. 

Hun har sakral agenesi; hun er født uten nedre del av ryggraden. På grunn av dette har hun svekkelser i beina.

Idrettskarriere 
Pendergast debuterte internasjonal i 2011. Hun deltok første gang i verdenscupen i paraalpint i sesongen 2013/14, der hun kom på tiendeplass totalt, i klassen for sittende. Hun kom der på sjetteplass i utforcupen og delt tiendeplass i slalåmcupen.

Hun representerte Australia under Paralympiske vinterleker 2014 i Sotsji, og var der landets første kvinnelige sitteski-utøver som deltok i paralympiske vinterleker. Der kom hun på åttendeplass i slalåm og tiendeplass i storslalåm, i klassen for sittende. Under VM i paraalpint 2015 deltok hun i storslalåm og super-G, men fullførte ingen av disse øvelsene. 

I Verdenscupen i paraalpint 2016/17 kom hun på åttendeplass totalt, i klassen for sittende, med 197 poeng. I de enkelte verdenscupene kom hun på sjetteplass i superkombinasjonen, sjuendeplass i super-G og utfor, og ellevteplass i storslalåm.

Pendergast representerer Australia under Paralympiske vinterleker 2018 i Pyeongchang.

Referanser

Eksterne lenker 
 
  Profil hos IPC
  Profil hos Australian Paralympic Committee
  Profil hos Pyeongchang 2018 
  Profil hos Sotsji 2014 

Australske alpinister
Deltakere for Australia under Paralympiske vinterleker 2014
Alpinister under Paralympiske vinterleker 2014
Deltakere for Australia under Paralympiske vinterleker 2018
Alpinister under Paralympiske vinterleker 2018
Fødsler i 1991
Personer fra Gosford